ΨΗΦΙΣΜΑ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  
της 17 ης Απριλίου  2013  
με τις παρατηρήσεις  που αποτελούν  αναπόσπαστο  μέρος  της απόφασής  του σχετικά  με την απαλλαγή  
όσον  αφορά  την εκτέλεση  του προϋπολογισμού  της κοινής  επιχείρησης  SESAR για το οικονομικό  έτος  
2011  
ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ , 
— έχοντας  υπόψη  τους  οριστικούς  ετήσιους  λογαριασμούς  της κοινής  επιχείρησης  SESAR για το οικονομικό  έτος  
2011,  
— έχοντας  υπόψη  την έκθεση  του Ελεγκτικού  Συνεδρίου  σχετικά  με τους  ετήσιους  λογαριασμούς  της κοινής  
επιχείρησης  SESAR για το οικονομικό  έτος  2011 που συνοδεύεται  από τις απαντήσεις  της κοινής  επιχείρη­  
σης ( 1 ), 
— έχοντας  υπόψη  τη σύσταση  του Συμβουλίου  της 12 ης Φεβρουαρίου  2013 (05755/2013 – C7-0040/2013),  
— έχοντας  υπόψη  το άρθρο  319 της Συνθήκης  για τη λειτουργία  της Ευρωπαϊκής  Ένωσης , 
— έχοντας  υπόψη  τον κανονισμό  (ΕΚ, Ευρατόμ ) αριθ . 1605/2002, της 25 ης Ιουνίου  2002, για τη θέσπιση  του 
δημοσιονομικού  κανονισμού  που εφαρμόζεται  στον  γενικό  προϋπολογισμό  των Ευρωπαϊκών  Κοινοτήτων  ( 2 ), 
και ιδίως  το άρθρο  185 αυτού , 
— έχοντας  υπόψη  τον κανονισμό  (ΕΕ, Ευρατόμ ) αριθ . 966/2012 του Ευρωπαϊκού  Κοινοβουλίου  και του Συμ­  
βουλίου , της 25 ης Οκτωβρίου  2012, σχετικά  με τους  δημοσιονομικούς  κανόνες  που εφαρμόζονται  στον  
γενικό  προϋπολογισμό  της Ένωσης  και την κατάργηση  του κανονισμού  (ΕΚ, Ευρατόμ ) αριθ . 1605/2002 (  3 ) 
του Συμβουλίου , και ιδίως  το άρθρο  208 αυτού , 
— έχοντας  υπόψη  τον κανονισμό  (ΕΚ) αριθ . 219/2007 του Συμβουλίου , της 27 ης Φεβρουαρίου  2007, για τη 
σύσταση  κοινής  επιχείρησης  για την ανάπτυξη  του ευρωπαϊκού  συστήματος  νέας  γενιάς  για τη διαχείριση  της 
εναέριας  κυκλοφορίας  (SESAR) (  4 ), και ιδίως  το άρθρο  4 β αυτού , 
— έχοντας  υπόψη  τον κανονισμό  (ΕΚ, Ευρατόμ ) αριθ . 2343/2002 της Επιτροπής , της 19 ης Νοεμβρίου  2002, 
για τη θέσπιση  δημοσιονομικού  κανονισμού  πλαισίου  για τους  κοινοτικούς  οργανισμούς  του άρθρου  185 του 
κανονισμού  (ΕΚ, Ευρατόμ ) αριθ . 1605/2002 του Συμβουλίου , ο οποίος  θεσπίζει  τον δημοσιονομικό  κανονι­  
σμό που εφαρμόζεται  στον  γενικό  προϋπολογισμό  των Ευρωπαϊκών  Κοινοτήτων  ( 5 ), και ιδίως  το άρθρο  94 
αυτού , 
— έχοντας  υπόψη  το άρθρο  77 και το παράρτημα  VI του κανονισμού  του, 
— έχοντας  υπόψη  την έκθεση  της Επιτροπής  Ελέγχου  του Προϋπολογισμού  και τη γνώμη  της Επιτροπής  
Μεταφορών  και Τουρισμού  (A7-0101/2013),  
Α. λαμβάνοντας  υπόψη  ότι η κοινή  επιχείρηση  SESAR ( η «κοινή  επιχείρηση ») συστάθηκε  τον Φεβρουάριο  του 
2007 με σκοπό  τη διαχείριση  των δραστηριοτήτων  του ερευνητικού  προγράμματος  για τη διαχείριση  της 
εναέριας  κυκλοφορίας  στον  ενιαίο  ευρωπαϊκό  ουρανό  (SESAR), το οποίο  επιδιώκει  να εκσυγχρονίσει  τη 
διαχείριση  της εναέριας  κυκλοφορίας  στην  Ευρώπη , 
Β. λαμβάνοντας  υπόψη  ότι η κοινή  επιχείρηση  άρχισε  να λειτουργεί  αυτόνομα  τον Αύγουστο  του 2007,  
Γ. λαμβάνοντας  υπόψη  ότι η κοινή  επιχείρηση  θα έχει την κυριότητα  όλων  των υλικών  και άυλων  στοιχείων  τα 
οποία  δημιουργεί  ή της μεταβιβάζονται  για τη φάση  ανάπτυξης  του σχεδίου  SESAR σύμφωνα  με τις ειδικές  
συμφωνίες  με τα μέλη  της, 
Δ. λαμβάνοντας  υπόψη  ότι το Ελεγκτικό  Συνέδριο  επισημαίνει  ότι απεκόμισε  εύλογη  βεβαιότητα  ότι οι ετήσιοι  
λογαριασμοί  της κοινής  επιχείρησης  για το οικονομικό  έτος  2011 είναι  αξιόπιστοι  και οι υποκείμενες  
πράξεις  νόμιμες  και κανονικές·EL L 308/370 Επίσημη  Εφημερίδα  της Ευρωπαϊκής  Ένωσης  16.11.2013  
( 1 ) ΕΕ C 6 της 10.1.2013, σ. 46.  
( 2 ) ΕΕ L 248 της 16.9.2002, σ. 1. 
( 3 ) ΕΕ L 298 της 26.10.2012, σ. 1. 
( 4 ) ΕΕ L 64 της 2.3.2007, σ. 1. 
( 5 ) ΕΕ L 357 της 31.12.2002, σ. 72.
Ε. λαμβάνοντας  υπόψη  ότι τον Απρίλιο  του 2010 το Ελεγκτικό  Συνέδριο  εξέδωσε  τη γνώμη  αριθ . 2/2010 
σχετικά  με τους  δημοσιονομικούς  κανόνες  της SESAR,  
ΣΤ. λαμβάνοντας  υπόψη  ότι ο προϋπολογισμός  για τη φάση  ανάπτυξης  2008-2013 του σχεδίου  SESAR 
ανέρχεται  σε 2 100 000 000 ευρώ , 
Δημοσιονομική  και χρηματοοικονομική  διαχείριση  
1. παρατηρεί  ότι ο τελικός  προϋπολογισμός  της κοινής  επιχείρησης  για το 2011 περιλάμβανε  πιστώσεις  
ανάληψης  υποχρεώσεων  ύψους  148 000 000 ευρώ  και πιστώσεις  πληρωμών  ύψους  91 700 000 ευρώ  · 
αντιλαμβάνεται  επίσης  ότι τα ποσοστά  εκτέλεσης  των πιστώσεων  ανάληψης  υποχρεώσεων  και των πιστώσεων  
πληρωμών  ήταν  99,4 % και 82,4 % αντίστοιχα·  
2. παρατηρεί  ότι, στα τέλη  του 2011, η κοινή  επιχείρηση  είχε θετικό  αποτέλεσμα  εκτέλεσης  του προϋπολογι­  
σμού  15 600 000 ευρώ , με έσοδα  ύψους  91 200 000 ευρώ  και πληρωμές  ύψους  75 600 000 ευρώ  · 
επισημαίνει  ότι τούτο  οφείλεται  στα ακόλουθα : 
— εισφορές  μελών  της κοινής  επιχείρησης : 34 000 000 ευρώ , 
— το αποτέλεσμα  του προηγούμενου  έτους  και λοιπές  πηγές  εσόδων : 57 200 000 ευρώ , 
— πληρωμές  στην  κοινή  επιχείρηση : 75 600 000 ευρώ , 
— θετικό  αποτέλεσμα  εκτέλεσης  του προϋπολογισμού : 15 600 000 ευρώ , 
3. επισημαίνει  ότι καταθέσεις  σε τραπεζικούς  λογαριασμούς  στο τέλος  του έτους  συνολικού  ύψους  15 300 000 
ευρώ  συνιστούν  επίσης  παραβίαση  της αρχής  της ισοσκέλισης  του προϋπολογισμού·  αναγνωρίζει  ότι έχει 
σημειωθεί  πρόοδος  στο θέμα , δεδομένου  ότι οι καταθέσεις  σε τραπεζικούς  λογαριασμούς  ανέρχονταν  σε 
57 200 000 ευρώ  στο τέλος  του 2010 και σε 86 800 000 ευρώ  στο τέλος  του 2009 · καλεί  την κοινή  
επιχείρηση  να συνεχίσει  να εφαρμόζει  συγκεκριμένα  μέτρα  με στόχο  την επίτευξη  της ισοσκέλισης  του 
προϋπολογισμού·  
4. ζητεί  από την κοινή  επιχείρηση  να συνεχίσει  τις προσπάθειές  της ώστε  να εξασφαλίσει  μια χρηστή  δημοσιο­  
νομική  διαχείριση  και να εξακολουθήσει  να τηρεί  τις δημοσιονομικές  αρχές·  παρατηρεί  επίσης  ότι, με προ­  
σπάθειες  της κοινής  επιχείρησης , είχαν  πληρωθεί  οι 34 από τις 39 εγκεκριμένες  θέσεις  που προβλέπονται  
στον  πίνακα  προσωπικού  στις 31 Δεκεμβρίου  2011 · 
Συστήματα  εσωτερικού  ελέγχου  
5. εκφράζει  την ικανοποίησή  του διότι , κατόπιν  εξέτασης  των επιχειρησιακών  διεργασιών  της Κοινής  Επιχείρησης  
που πραγματοποιήθηκε  από ανεξάρτητο  εξωτερικό  ελεγκτή  το 2011, διαπιστώθηκε  ότι τα συστήματα  εσω­  
τερικού  ελέγχου  λειτουργούν  αποτελεσματικά·  παρατηρεί  ότι, τον Απρίλιο  του 2012, ο υπόλογος  επικύρωσε  
επίσημα  τις υποκείμενες  επιχειρηματικές  διαδικασίες , σύμφωνα  με τους  δημοσιονομικούς  κανόνες  της κοινής  
επιχείρησης , αν και όχι χωρίς  επανειλημμένες  παρατηρήσεις  του Ελεγκτικού  Συνεδρίου·  
Λειτουργία  εσωτερικού  ελέγχου  
6. εκφράζει  την ικανοποίησή  του διότι , τον Νοέμβριο  του 2011, το διοικητικό  συμβούλιο  της κοινής  επιχεί­  
ρησης  ενέκρινε  στρατηγικό  σχέδιο  ελέγχου  σε συνεργασία  με την υπηρεσία  εσωτερικού  ελέγχου  της Επιτροπής  
για την περίοδο  2012-2014, εν συνεχεία  της αποσαφήνισης  των επιχειρησιακών  ρόλων  τόσο  της υπηρεσίας  
εσωτερικού  ελέγχου  της Επιτροπής  όσο και της μονάδας  εσωτερικού  ελέγχου  της κοινής  επιχείρησης·  αναμένει  
ότι θα τηρείται  ενήμερο  σχετικά  με τα αποτελέσματα  της εφαρμογής  του εν λόγω  στρατηγικού  σχεδίου  
ελέγχου  και εφιστά  την προσοχή  στο γεγονός  ότι η κοινή  επιχείρηση  συστάθηκε  τον Φεβρουάριο  του 2007 · 
Καθυστερημένη  καταβολή  των εισφορών  των μελών  
7. αποδοκιμάζει  το γεγονός  ότι δεν τηρήθηκε  η προθεσμία  καταβολής  των εισφορών  σε μετρητά  από τα μέλη  
της κοινής  επιχείρησης  προς  αυτήν·  επισημαίνει  ότι, στα τέλη  του Αυγούστου  2011, παρέμεναν  εκκρεμή  17 
εντάλματα  είσπραξης  συνολικού  ύψους  3 700 000 EUR, καθώς  και ότι ένα από τα μέλη  δεν είχε καταβάλει  
καμία  απολύτως  ετήσια  εισφορά  έως τα τέλη  του 2011 · λαμβάνει  υπό σημείωση  την απάντηση  της κοινής  
επιχείρησης  ότι η καθυστερημένη  εισφορά  που εξακολουθούσε  να εκκρεμεί  στο τέλος  του χρόνου  εισπράχ­  
θηκε  τον Φεβρουάριο  του 2012 · παροτρύνει , εντούτοις , την κοινή  επιχείρηση  να μεριμνήσει  ώστε  να γίνονται  
σεβαστές  οι συμβατικές  προθεσμίες  όσον  αφορά  την καταβολή  από τα μέλη  της εισφορών  σε μετρητά  που 
αντιστοιχούν  στο 10 % της συνολικής  συνεισφοράς  τους  στο πρόγραμμα·EL 16.11.2013 Επίσημη  Εφημερίδα  της Ευρωπαϊκής  Ένωσης  L 308/371
Στόχοι  του προγράμματος  SESAR  
8. αντιλαμβάνεται  ότι η κοινή  επιχείρηση  ήταν  στο τέλος  του 2011 υπεύθυνη  για 310 έργα  έρευνας  και 
ανάπτυξης  και διαχείρισης  συνολικά , εκ των οποίων  τα 282 βρίσκονται  στο στάδιο  της εκτέλεσης·  υπογραμ­  
μίζει  ότι η φάση  ανάπτυξης , την οποία  διαχειρίζεται  η κοινή  επιχείρηση , αναμένεται  να ολοκληρωθεί  το 2016 · 
καλεί  την κοινή  επιχείρηση  να κάνει  χρήση  όλων  των χρηματοπιστωτικών  πόρων  που έχουν  τεθεί  στη διάθεσή  
της προκειμένου  να ολοκληρώσει , εμπρόθεσμα , την ανάπτυξη  της τεχνολογίας  που είναι  αναγκαία  για τη 
λειτουργία  του προγράμματος  SESAR · 
9. αναγνωρίζει  ότι η συνεισφορά  της κοινής  επιχείρησης  είναι  καίριας  σημασίας  στην  προσπάθεια  ανάπτυξης  ενός  
εκσυγχρονισμένου  συστήματος  διαχείρισης  της εναέριας  κυκλοφορίας  για την Ευρώπη·  καλεί  τα κράτη  μέλη  
να τηρήσουν  τις δεσμεύσεις  που έχουν  αναλάβει  ως προς  την επίτευξη  του στόχου  για έναν  Ενιαίο  Ευρωπαϊκό  
Ουρανό , η ολοκλήρωση  του οποίου  είναι  άρρηκτα  συνδεδεμένη  με εκείνη  του προγράμματος  SESAR · 
10. καλεί  την κοινή  επιχείρηση  να συνεχίσει  να ενημερώνει  την αρμόδια  για την απαλλαγή  αρχή  σχετικά  με το 
στάδιο  εκτέλεσης  των έργων  του προγράμματος  SESAR και να παρουσιάζει  τα επιτευχθέντα  αποτελέσματα·  
11. επισημαίνει  ότι η κοινή  επιχείρηση  σχεδιάστηκε  ως σύμπραξη  δημόσιου  και ιδιωτικού  τομέα  και ότι τα 
δημόσια  και τα ιδιωτικά  συμφέροντα  είναι  αλληλένδετα·  υπενθυμίζει  ότι ιδρυτικά  μέλη  είναι  η Ένωση , 
εκπροσωπούμενη  από την Επιτροπή , και ο Eurocontrol, εκπροσωπούμενος  από τον εκτελεστικό  οργανισμό  
του, μαζί  με 15 δημόσιες  και ιδιωτικές  επιχειρήσεις  του τομέα  αεροναυτικής·  επισημαίνει  την απόλυτη  
ανάγκη , δεδομένων  των συνθηκών , να ληφθεί  μέριμνα  ώστε  οποιεσδήποτε  συγκρούσεις  συμφερόντων  ενδεχο­  
μένως  ανακύψουν  να μην αγνοηθούν  αλλά  να αντιμετωπιστούν  καταλλήλως·  
Λοιπά  ζητήματα  
12. καλεί  και πάλι  το Ελεγκτικό  Συνέδριο  να του υποβάλει  μέσα  σε εύλογη  προθεσμία , ειδική  έκθεση  σχετικά  με 
κοινά  ζητήματα  που ανακύπτουν  λόγω  της φύσης  των κοινών  επιχειρήσεων , και τα οποία  οι κοινές  επιχει­  
ρήσεις  πρέπει  να εξετάσουν  από κοινού  με τους  εταίρους  τους , με σκοπό  να διασφαλιστεί  η προστιθέμενη  
αξία  τους  και η αποτελεσματική  εκτέλεση  των ενωσιακών  προγραμμάτων  έρευνας , ανάπτυξης  τεχνολογίας  και 
επίδειξης·  σημειώνει  ακόμη  ότι η εν λόγω  έκθεση  πρέπει  να περιλαμβάνει  αξιολόγηση  της αποτελεσματικό­  
τητας  της σύστασης  και της δομής  των κοινών  επιχειρήσεων .EL L 308/372 Επίσημη  Εφημερίδα  της Ευρωπαϊκής  Ένωσης  16.11.2013